**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas Doma ērģeļu prospekta restaurācija tika uzsākta 1999.gadā, veicot kompleksu Rīgas Doma (turpmāk – Doms) ērģeļu inventarizāciju, ērģeļu prospekta apsekošanu un laboratorisko izpēti. Tika konstatēts, ka ērģeļu prospekts ir ļoti sliktā tehniskā stāvoklī. Pēc tā pārbīdīšanas uz priekšu 1906./1907.gadā, tas nestabili nostiprināts ar sliktas kvalitātes kokmateriāliem. Tika konstatēts, ka visu virsmu klāj netīrumu slānis un pastāv liels mikrobioloģiskais piesārņojums, kā arī kokgriezumi ir saplaisājuši un vairākas detaļas ir neatgriezeniski zudušas, bez tam interjera remontu laikā prospekts vairākas reizes pārkrāsots ar eļļas un emulsijas krāsām, izmainot krāsojuma sistēmu un tonalitāti (konstatēti septiņi pārkrāsojumu slāņi).Doma baznīca un klostera ansamblis ar tajā esošajām mākslas vērtībām ir Pasaules kultūras mantojuma daļa, Latvijas valsts nozīmes kultūras piemineklis. Rīgas Doma ērģeļu prospekts (datēts1601) un ērģeles (datēts1883/1884) ir pieskaitāmas pie pasaules vērtīgākajām vēsturiskajām ērģelēm. Ērģeļu prospekts ir viens no vecākajiem saglabātajiem ērģeļu prospektiem Eiropā un pats vecākais un lielākais Latvijā. Sākotnēji, ērģeļu būves laikā (1882/1883), tika piedāvāts nojaukt veco ērģeļu prospektu, kā pirmsākumi rodami 1594.gadā, tomēr draudze nolemj to paturēt. Rīgas Doma un Vīnes Votiva (uz pusi mazāks instruments) baznīcas ērģeles ir vienīgie no 19.gs. Valkera lielajiem instrumentiem, kas saglabājušies nepārbūvēti. Iekļauts Valsts aizsargājamo kultūras pieminekļu sarakstā, aizsardzības Nr. 7080. Prospektam ir divas daļas: lielais prospekts un mazais prospekts. Prospekts pēc veidola ir unikāls manierisma un rokoko perioda piemineklis. Ērģeļu prospekta restaurācija tika uzsākta 2000.gadā. Līdz 2011.gada sakumam prospekta restaurācija norisinājās ar vairākiem gadu ilgiem pārtraukumiem. Kopš 2011.gada, uzsākoties jumta un torņa koka konstrukciju restaurācijai, faktiski ērģeļu prospekta restaurācija ir pārtraukta. Rīgas Doma ērģeļu prospekta restaurācijas paredzēts īstenot divās kārtās:Pirmā kārta (neatliekamie darbi) no 01.10.2016 līdz 31.12.2016 (izmaksas 245 715 *euro*):1. Lielā ērģeļu prospekta nostiprināšanas projekta izstrāde – konstrukciju projektēšana, darba rasējuma sagatavošana, konstrukcijas detalizācija, mezglu datorgrafiska izstrāde, prospekta foto fiksācija un marķēšana (9 616 *euro*);
2. Vispārīgie sagatavošanas darbi un sastatnes (6 788 *euro*);
3. Lielā un mazā prospekta metāla stabuļu restaurācija – stabuļu sastāva analīzes un remonta sastāva izgatavošana, stabuļu restaurācija, stabuļu montāža un restaurācijas dokumentācija (69 179 *euro*);
4. Lielā ērģeļu prospekta nobalstīšanas konstrukciju izbūve (12 609 *euro*);
5. Mazā prospekta restaurācija – uzslāņojumu noņemšana no kokgriezumiem, koksnes restaurācija/zudumu protezēšana kokgriezumos, oriģinālā krāsojuma retuša, kokgriezumu montāža, torņu restaurācija, pildiņu konstrukciju restaurācija, mazā prospekta karkasa restaurācija, „bumbu” konstrukciju restaurācija, proepekta sānu restaurācija, durvju D1restaurācija, zeltīšanas darbi un restaurācijas dokumentācija (147 523 *euro*).

Otrā kārta no 01.01.2017. līdz 31.12.2017 (provizoriskās izmaksas 583 269 *euro*):1. Vispārīgie sagatavošanas darbi un sastatnes (28 312 *euro*);
2. Lielā un mazā ērģeļu prospekta stabuļu restaurācija (14 452 *euro*);
3. Demontāžas darbi (7 567 *euro*);
4. Lielā ērģeļu prospekta cokola nobalstīšanas konstrukcijas izbūve un prospekta konstrukcijas montāža pēc restaurācijas (40 026 *euro*);
5. Lielā ērģeļu prospekta cokola daļas un karksa restaurācija (170 237 *euro*);
6. Lielā ērģeļu prospekta kokgriezumu un skulptūru restaurācija (285 904 *euro*);
7. Saistītie darbi (36 771 *euro*).

Valsts kultūras pieminekļu aizsardzības inspekcija 2016.gada 20.septembra vēstulē atzinusi, ka unikālā mākslas pieminekļa restaurācija ir nepieciešama un finansiāli atbalstāma.2017.-2018.gadā Latvijas Republikā norisināsies daudz ievērojami pasākumi, kas notiks arī Rīgas Domā. Viens no svarīgākajiem Latvijas Republikas reprezentatīvajiem pasākumiem būs Apvienotās Karalistes karalienes Elizabetes II un Romas pāvesta Franciska I vizītes Latvijā, kuri apmeklēs Rīgas Domu, tajā skaitā Domā esošo sv. Meinarda kapu. 2017.gadā ir paraudzēts koncerts Domā Pasaules koru olimpiādes ietvaros. 2018.gadā Rīgas Domā norisināsies garīgās Mūzikas koncerts Vispārējo latviešu Dziesmu un Deju svētku programmas ietvaros.Ņemot vērā iepriekšminēto, papildus nepieciešamais finansējums 2016.gadā no valsts budžeta programmas 02.00.00 „Līdzekļi neparedzētiem gadījumiem” ir 245 715 *euro*. Līdzekļu piešķiršana ir nepieciešama, lai nodrošinātu Rīgas Doma ērģeļu prospekta restaurāciju. |
| 3. | Projekta izstrādē iesaistītās institūcijas |  Kultūras ministrija. |
| 4. | Cita informācija |  Nav |

*Anotācijas II, IV, V un VI sadaļa – Projekts šīs jomas neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 293 211 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 293 211 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 293 211 | 245 715 | 0 | 0 | 0 |
| 2.1. valsts pamatbudžets | 293 211 | 245 715 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 245 715 | 0 | 0 | 0 |
| 3.1. valsts pamatbudžets | 0 | **-** 245 715 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēti izdevumu aprēķini un papildu informācija sniegta Projekta sākotnējās ietekmes novērtējuma ziņojuma (anotācijas) 1.pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav |

Kultūras ministre D.Melbārde

Vīza: Valsts sekretārs S.Voldiņš

2016.09.30. 15:41

1039

I.Bula

Tālr. 67330257; fakss 67330295

Inara.Bula@km.gov.lv